काले कानून के खिलाफ रैली निकालकर रेलवे कर्मचारियों ने किया विरोध प्रदर्शन
कोटा| राकेशकुमार सीनियर सेक्शन इंजीनियर मकरपुरा बड़ोदरा मंडल को सीनियर डीईएन को-ऑर्डिनेटर बड़ोदरा द्वारा काले कानून के तहत बगैर 14/2 नोटिस के ड्यूटी से हटाने के विरोध में वेस्ट सेंट्रल रेलवे एंप्लाइज यूनियन ने रैली निकाली। रेल प्रशासन के खिलाफ नारेबाजी कर मंडल रेल प्रबंधक कार्यालय पर आमसभा में परिवर्तित हुई। यूनियन की मंडल अध्यक्ष चंपा वर्मा ने मंडल रेल प्रबंधक बड़ोदरा और सीनियर डीईएन को-ऑर्डिनेटर बड़ोदरा को चेतावनी देते हुए कहा कि इस तरह का काला कानून कई बार रेलवे प्रशासन ने रेल कर्मचारियों को बगैर नोटिस दिए रिमूव करते रहे हैं। जिसका यूनियन और फेडरेशन ने कड़ा विरोध किया है। यूनियन के सहायक महामंत्री एसके भार्गव और कोषाध्यक्ष इरशाद खान ने भी सभा को संबोधित किया। इस मौैके पर जीपी सिंह, एमएस बग्गा, संजय शिवा, तुफैल अहमद, एनके गौतम, दीपक शर्मा और जीके गौड़, ओपी सिंह, रामभूल शर्मा, नरेश मा लव, राजमल शर्मा, सुषमा राठौर,अल्पना शुक्ला सहित विशेष रूप से मौजूद रहे।
सोमवार को रैली निकालकर प्रदर्शन करते रेलवे कर्मचारी।
hin_Deva hin_Deva hin_Deva